Alvitas
Alvitas – kaimas Vilkaviškio rajono savivaldybėje, pusiaukelėje tarp Vilkaviškio ir Virbalio (po 7 km nuo abiejų miestų), prie plento  A7  Marijampolė–Kybartai–Kaliningradas . Seniūnaitijos centras. Stovi nauja Alvito šv. Onos bažnyčia (pašventinta 2020 m.), biblioteka, bendruomenės namai. Išlikęs buvusios spirito varyklos pastatų kompleksas. Alvito paštas (LT-70057) ir Alvito pagrindinė mokykla įsikūrusi į rytus nuo Alvito esančiuose Maldėnuose. Alvito geležinkelio stotelė yra už 4 km į šiaurės vakarus, Jonaičiuose. Kaime telkšo Alvito ežeras, teka Širvintos upė, piečiau miestelio į ją įteka Brideikis.